ÚRAD VLÁDY SR
 Sekcia obrany a bezpečnosti			                Na rokovanie vlády SR

									Dňa      :  
									K bodu :											K číslu :  8445/2001

S T A N O V I S K O

k Návrhu štatútu Licenčnej komisie pre posudzovanie žiadostí o udeľovanie licencií na obchodovanie s vojenským materiálom, zbraňami, strelivom a výbušninami, ich časťami a súčasťami  a na odvolanie členov 
tejto Licenčnej komisie

I.

	Materiál  na rokovanie vlády Slovenskej republiky predkladá  minister  hospodárstva Slovenskej republiky na základe § 3 ods. 1 písm. c) zákona NR SR č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.  

II.

	Materiál obsahuje: 	1. Návrh uznesenia
					2. Predkladaciu správu
					3. Štatút Licenčnej komisie
					4. Vyhodnotenie pripomienok
					5. Návrh komuniké

III.

	Návrh uznesenia odporúča vláde SR  schváliť štatút Licenčnej komisie, odvolať   Licenčnú   komisiu,  schválenú   uznesením   vlády  SR  č. 288  zo dňa 
17. 3. 1999, poveriť ministra hospodárstva vymenovávať a odvolávať predsedu, podpredsedu, členov a náhradníkov Licenčnej komisie a uložiť ministrovi hospodárstva pripraviť „komplexnú“ novelu zákona č. 179/1998 Z. z. o obchodovaní s vojenským materiálom.

	Návrh nového štatútu oproti doterajšiemu obsahuje tieto zmeny: 
 
-	Licenčná  komisia nebude poradným a koordinačným orgánom vlády, ale  sa ustanovuje ako odborný a poradný orgán ministra hospodárstva,
-	Licenčná komisia bude na základe uznesenia vlády č. 213 zo 7. 3. 2001 doplnená o zástupcu Slovenskej informačnej služby a Colného riaditeľstva SR,  z členstva v komisii sa navrhuje vypustiť zástupca Úradu vlády SR.
-	Navrhujú splnomocnenie ministra hospodárstva SR na odvolanie a menovanie predsedu, podpredsedu a členov Licenčnej komisie a náhradníkov členov Licenčnej komisie po dohode a na návrh príslušného ministra, resp. riaditeľa SIS a CR SR.

III.

	Stanovisko sekcie:

     Predkladaný štatút prešiel medzirezortným pripomienkovým konaním. Vyhodnotenie pripomienok je priložené k predkladanému materiálu. 

	Navrhovaný štatút Licenčnej komisie nepredpokladá žiadne finančné dopady na štátny rozpočet. Zachováva doterajší systém činnosti Licenčnej komisie a prispôsobuje sa zákonu č. 179/1998 Z. z.. 

	O d p o r ú č a    sa  materiál   p r e r o k o v a ť   a s aktualizovaným návrhom  uznesenia   s ú h l a s i ť.